Arktinė žemuma
Arktinė žemuma – žemuma Jungtinėse Valstijoje, šiaurės Aliaskoje, Arkties vandenyno pakrantėje. Nusidriekusi per 150 km. Sudaryta daugiausia iš aliuvinių nuogulų. Yra naftos ir gamtinių dujų telkiniai (ypač Priudo įlankos baseine). Paviršius plokščias, būdingas amžinasis įšalas, hidrolakolitai. Gausu pelkių ir ežerų. Vyrauja samanų ir kerpių tundra.